ဒီဝါကျမှာ ဘာသာပြန်ဖို့ ဘယ်စကားလုံးက အခက်ဆုံးလဲ။
"Know" က ဘာသာပြန်ဖို့ လွယ်ပါတယ်။
"Pep rally" က ဘာသာစကားနဲ့ ယဉ်ကျေးမှု အတော်များများမှာ တိုက်ရိုက် တူတာမရှိပေမဲ့
ခန့်မှန်းဘာပြန်လို့တော့ ရပါတယ်။
ဒါပေမဲ့ အဲဒီမှာ အခက်ခဲဆုံးက အသေးဆုံးတစ်လုံး "you"ပါ။
ရိုးရှင်းသလို ထင်ရပေမဲ့၊
မကြာခဏဆိုသလို အဲဒီ "you" ကို သုံးးလိုက်တဲ့ အခြေအနေတွေကို ကောင်းကောင်း
မသိဘဲနဲ့တော့ မှန်ကန်စွာ ဘာသာပြန်ဖို့ မဖြစ်နိုင်ပါဘူး။
အစအနေနဲ့ သင်ဟာ စကားပြောနေသူနဲ့ ဘယ်လောက် ရင်းနှီးလဲ။
ယဉ်ကျေးမှုများစွာမှာ လုပ်ရိုးလုပ်စဉ် အဆင့်အမျိုးမျိုးရှိပါတယ်။
ရင်းနှီးတဲ့ မိတ်ဆွေ၊
ကိုယ့်ထက် အသက်ပိုကြီး ပိုငယ်တာ၊
သူစိမ်းတစ်ယောက်၊
အကြီးအကဲတစ်ယောက်။
ဒါအားလုံးမှာ "you" တွေ အနည်းငယ် ကွဲပြားနိုင်ပါတယ်။
ဘာသာသာစကားများစွာမှာ သိထားတဲ့ T–V ကွဲပြားခြင်းကနေ
နာမ်စားဟာ ဒီခြားနားမှုတွေကို ထင်ဟပ်ပေးတတ်ပါတယ်။
ဥပမာ ပြင်သစ်ဘာသာမှာ
ကျောင်းက သူငယ်ချင်းကို စကားပြောရင် "tu" လို့ပြောလိမ့်မယ်၊
ဒါပေမဲ့ ဆရာကို နှုတ်ဆက်ရင်တော့ "vous" ပေါ့။
အင်္ဂလိပ်ဘာသာမှာတောင် အလားတူ ရှိခဲ့ဖူးတယ်။
ရှေးသုံး thou ကိုမှတ်မိလား။
ဖြစ်ချင်တော့ တကယ်တမ်းက ရင်းနှီးတဲ့ လူတွေနဲ့သုံးတဲ့
နေ့စဉ်သုံး နာမ်စားဖြစ်ပြီး
"you" ကတော့ သမားရိုးကျ ယဉ်ကျေးတဲ့ ပုံစံပါ။
အင်္ဂလိပ်တွေက တစ်ချိန်လုံး
ယဉ်ကျေးဖို့ပဲ ဆုံးဖြတ်လိုက်တော့ ကွာခြားချက်က ပျောက်သွားတယ်။
ဒါပေမဲ့ "you" ကို ဘာသာပြန်တာမှာ ခက်ခဲမှုက ဒီမှာ ဆုံးမသွားဘူး။
Hausa (သို့) Korana လို ဘာသာစကားတွေမှာ
ဒီ you က နားထောင်သူရဲ့ ကျား၊ မဖြစ်မှုမှာ မူတည်တယ်။
အများကြီး ထပ်ရှိသေးတာက ဧကဝုစ်လား ဗဟုဝုစ်လား ပေါ်မှာ မူတည်တယ်။
ဥပမာ ဂျာမန်မှာ "Du" or "ihr" ပေါ့။
အင်္ဂလိပ်ဘာသာ မှာတောင်
တစ်ချို့ ဒေသိယစကားတွေမှာ y'all (သို့) youse တို့လို အလားတူ သုံးကြတယ်။
ဧကဝုစ်ပုံစံတွေဖြစ်တဲ့ ပြင်သစ်ဘာသာ vous နဲ့
ရုရှားဘာသာ Вы လိုမျိုးတွေဟာ
နှုတ်ဆက်ခံရသူဟာ အရမ်း အရေးပါတာကို
ပြသဖို့ ဧကဝုစ် နမ်စားအဖြစ် သုံးတယ်။
တော်ဝင်ဆန်တဲ့ we နဲ့ ဆင်တယ်။
ဘာသာစကား အနည်းငယ်မှာတော့ လူနှစ်ယောက်ကို အတိအကျ
နှုတ်ဆက်ဖို့ သီးသန့် ပုံစံတောင်ရှိတယ်။
စလိုဗေးနီးယန်း vidva လိုပေါ့။
ဒါက မရှုပ်သေးပါဘူးဆိုရင်၊
လုပ်ရိုးလုပ်စဉ်၊ အရေအတွက်၊ လိင် အားလုံး တစ်ချိန်တည်း ပါဝင်လာတယ်။
စပိန်ဘာသာမှာ tu က ကျား၊ မ မရွေးတဲ့ နေ့စဉ်သုံး ဧကဝုစ်၊
usted က ကျား၊ မ မရွေးတဲ့ သမားရိုးကျ ဧကဝုစ်၊
"vosotros" က အထီး နေ့စဉ်သုံး ဗဟုဝုစ်၊
vosotras က နေ့စဉ်သုံး အထီး ဗဟုဝုစ်၊
ustedes က ကျား၊မ သမားရိုးကျ ဗဟုဝုစ်ပါ။
ဟူး။
အဆုံးမှာတော့
စိတ်သက်သာရာ ဖြစ်လောက်တာက
တစ်ချို့ဘာသာစကားတွေမှာ ဒုတိယလူ နာမ်စားကို မကြာခဏ ဖြုတ်ကြတယ်။
ရိုမေးနီးယန်းနဲ့ ပေါ်တူဂီလို ဘာသာစကားတွေမှာ
နာမ်စားကို ဖြုတ်ထားလို့ရတယ်၊
အကြောင်းက ကြိယာ သဏ္ဍာန်ပြောင်းတဲ့ ပုံနဲ့ ရှင်းလင်းစွာ ညွှန်းထားလို့ပါ။
ကိုရီးယား၊ ထိုင်းနဲ့ တရုတ်လို ဘာသာစကားတွေမှာ
သဒ္ဒါ အရိပ်အမြွက်မပါပဲ နာမ်စားကို ဖြုတ်ထားနိုင်ပါတယ်။
ဟောပြောသူတွေဟာ မှားသုံးလို့
ရိုင်းတယ်လို့ အမြင်ခံရတာကို စွန့်စားတာအစား
နားဆင်သူတွေကို စကားစပ်ကနေ နာမ်စားကို မှန်းဆစေချင်ကြတယ်။
ဒီတော့ သင်ဟာ ဘာသာပြန်သူ အဖြစ် လုပ်နေပြီး
စကားစပ်မပါတဲ့ ဒီဝါကျကို ကြုံလာရင်
"မင်းနဲ့ ခင်ဗျား၊ သင်မဟုတ်ဘူး၊
မင်း၊ ခင်ဗျားရဲ့အလုပ်က 'you' ကို ကိုယ့်တိုင်အတွက် ဘာသာပြန်ဖို့ပါ။"
ကဲ ကံကောင်းပါစေဗျာ။
ဒီဗီဒီယိုကို ဘာသာစကားအမျိုးမျိုးသို့ ဘာသာပြန်ကြရမယ့်
စေတနာ့ဝန်ထမ်း အဖွဲ့အား-
ဝမ်းနည်းမိပါတယ်။